Berdien Scharneck, ŉ familielid, het gesê Ruben sit nou op Jesus se skoot. “Jy glimlag, jy huppel, hy het nie meer pyn. Dankie vir die voorreg wat ons kon hê om jou te ken. Dankie dat jy ons geleer het om ander eerste te stel. Om jou naaste lief te hê. Om altyd te sê dit gaan goed al het jy baie pyn gehad. Dankie dat jy tot die einde nie jou mooi glimlag verloor het nie. Ons is en was baie lief vir jou.”
Dokters het Ruben nie lank gegee om te leef nie. Hy het in Desember ŉ geruime tyd in die hospitaal deurgebring nadat sy organe begin ingee het. “My klein engel is so braaf. Ek bid elke dag dat God jou pyn sal wegvat. As die tyd aanbreek vir jou om ons te verlaat, weet net dat jy meer geliefd is as wat jy ooit sal weet,” het sy ma destyds gesê.
Rus sag liefste Ruben. Ons weet jy het nou geen pyn meer nie. Here vertroos sy ouers en boetie in hierdie ongelooflike hartseertyd.
Ai Here, dankie dankie dat U hom verlos het van sy pyn. Hou asb sy ouers en sy boetie naby en gee hulle asb die vertroosting wat hulle so nodig het. Mens verstaan nie hoekom ni, en het so baie vrae wat niemand kan antwoord nie. Maar ja, krag om aan te gaan is daar. Partydae is net beter as ander. So iets dra mens saam jou, di pyn en verlange gaan nooit weg nie, mens leer om daarmee saam te leef. Sterkte vir julle vir di toekoms
Sterkte aan sy ouers en ouboet en mag julle in hierdie tyd vertroosting in die wete vind dat Ruben vir ewig saam met God is wat julle nooit in die steek sal laat nie
Arme dingetjie wat so moes worstel met die nare siekte. En die ouers en boetie wat dit moes aanskou. Wat n stryd moes dit nie gewees het nie. Hy was n regte held en voorbeeld vir almal. Dink aan almal betrokke. Hy is nou gesond waar hy nou is.